
COMMENTARIA  MEDICA 


INAUC.URALIA 


DE 

QUIBUSDAM  IMPUBERUM  MORBIS. 


Vix  vitale  lumen  primum  aspi¬ 
cimus,  priusquam  innumeris  morborum  gene¬ 
ribus  obnoxii  sumus.  Quantis  non  vexan¬ 
tur  malis  infantes  !  quantis  non  videmus  pue¬ 
ros  conflictari  morbis !  “  qui  formam  quam- 
“  vis  pulchram  corrumpant,  vires  frangant, 
“  singulas  corporis  actiones  impediant,  cor- 
“  pus  saep&  gravibus  doloribus  excrucient*.” 

A  Nobis 


*  Gregorii  Conspect.  Medicin.  theoret. 

£ 

Nobis  itaque  consilium  est  in  commentariis 
sequentibus,  paucis  disserere,  de  quibusdam 
imp uberUm  morbis. 

In  hac  nostra  aetate,  desidia,  luxus  et  vi¬ 
tiorum  omnium  lacrymabilis  ordo,  sensim 
sese  insinuaverunt,  eaque  (ni  fallor)  quasi 

venenis  insidiosis  imbuta,  hominum  animos 

« 

corporaque  mollierunt :  medici  igitur  est  pro 
virili  sua  parte,  omnia  haec  mala  quasi  ex  ra¬ 
dicibus  evellere,  et  nullo  cerffi  tempore,  quam 
in  pueritia  dum  semina  tantum  morborum 
existunt,  melius  ea  oppugnare  potest ;  tam¬ 
etsi  semina  morborum  comprimere  valde  ex¬ 
optandum,  etiam  eo  tempore  hoc  quam  diffi¬ 
cile  sit!  aegri  enim  tenelli  et  adhuc  imbecilli 
de  suis  morbis  rogati,  nec  respondere,  neque 

p 

signis  ullis  nisi  vagitando  et  quibusdam  aliis 
doloris  obscuris,  ma Ib  se  habere,  ostendere  pos¬ 
sunt  :  praeter  haec  impedimenta,  ipsa  san&  per¬ 
magna,  alia  etiam  e  praejudicio  matrum  et  nu¬ 
tricum  cumulantur;  medicamentorum  enim 
farrago  inutilis,  plurima  ex  opio  praeparata, 
qualia,  syrupus  e  meconio,  elmr  paregoriam , 

cardiacum 

\  . 

cardiacum  Godjrcanum,  etiam  liquores  mera¬ 
ciores,  condimenta,  multaque  hujusmodi  ve¬ 
nena,  'ad  querelas  infantum  compescendas, 
in  promptu  servantur. 

Ad  setatem  autem  infantilem,  quaedam  pro- 

• 

pria,  nobis  memoratu  satis  digna  pertinent: 
eniinverb  per  menses  quosdam  partus  hu¬ 
manus,  quam  animalis  cujuspiam  progenies 
infirmior,  et  magis  indigus  est;  itemquc  si 
corporis,  inter  se  partes  comparemus,  quam 
dissimilem  rationem  sibimet  eas  tenere  vide¬ 
mus  ?  genus  enim  glandulosum,  corporis  mag¬ 
nitudinis  ratione,  quam  in  adultis,  amplius 
est;  hinc  copia  magna  saliva',  muci,  bilis,  et 
omnia  hujusmodi,  quae  in  ventriculum,  intes¬ 
tinaque  assidue  excernuntur :  Bilis  tenuior, 
et  alii  humores,  ratione  habitA,  plurimum  va¬ 
riant  ;  lirina  acidi  benzoici  copiam  majorem, 
phosphatis  calcis  minorem,  quam  in  virili 
a:tate  continet.  Motus  cordis  arteriarumque 
velociores,  respiratio  crebrior,  calor  major, 
satis  oculis  patent ;  arteriae  plerumque  cen¬ 
ties,  vel  etiam  centies  vicies,  in  sexagesima 

horae 

horas  parte  vibrant,  ex  irritamine  vel  levissi^ 
mo  multo  saepius. 


'  CAP.  I. 

DE  MORBORUM  CAUSIS  A  VICTU  ET 

VESTITU. 

Oriuntur  morborum  infantilium  ante  et 

post  partum  causas  ;  ante  partum,  matris  ani- 

✓ 

mi  motus  vehementes,  intemperantia,  desi¬ 
dia,  morbi,  vini  et  liquorum  meraciorum  usus 
nimius ;  post  partum,  frigus,  cibi  pravi,  nu¬ 
trices  moribus  pravatas :  illis  longi,  his  acuti 
morbi  praecipui  nascuntur. 

Infans  non  nisi  lacte  matris  per  mensem 
primum,  vel  secundum,  dummodo  mater  lac¬ 
tare  potest,  si  non,  nutricis  alendus ;  tunc  pane 
sine  fermento  aqua  vel  lacte  madefacto,  parc& 
sumpto  ;  dein,  circa  mensem  quintum,  carnis 
tenerrimae  exigua  quantitate,  vel  jusculo  ;  et 
qud  magis  aetate,  et  viribus  crescat,  e6  majore ; 

postremd 

pOstrem6  mensem  ad  nonum  vel  decimum  a 
lacte  depellendus  ;  itemque  cavendum  est,  ne 
nutrix  aut  mulierculae  vinum,  condimenta, 

i 

vel  potiones  meraciores  infanti  ministrent, 
itemque  ne  vescatur  cibis  pravis,  inter  lactan¬ 
dum,  mater  seu  nutrix.  Quod  ad  vestitum, 
prospiciendum  est,  ut  neque  nimis  calidus, 
nec  tenuis,  arctus  nec  laxus,  sed  medius  quo¬ 
dammodo  inter  omnia:  et  vestitum  ex  panno 
laneo  tenui,  aliis  longfc  prostare  opinor. 
Utile  quoque  erit  coelo  sereno,  infantem  mul¬ 
tum  sub  dio  exerceri ;  nebuloso  vero,  sub 
tecto :  itemque  totum  ejus  corpus  ben£  per¬ 
fricari. 

Mihi  persuasum  est,  morbos  infantiles  oriri, 
praesertim  actionibus  glandularum,  et  vaso¬ 
rum  secernentium  in  viis  alimentariis,  vel 
malis  cibis,  vel  facinore  nutricium  mercena¬ 
riarum,  turbatis ;  quibus  tormina,  febres,  ner¬ 
vorum  distentiones,  et  alia  graviora  feri:  ac¬ 
cedunt.  Plurimae  irritationes,  et  morbi  in¬ 
testinorum,  cerebrum  ipsum  serius  ocyiis  af¬ 
ficiunt  ;  quin  et  leviores  irritationes,  diuturnae 
% 

— 

si 

si  fuerint,  quam  multo  graviores  at  fugaces, 
magis  solent  nocere ;  ita  ut  infantibus  hy- 
drocephalus,  chorea,  comitialis  morbus,  &c. 
adultis  melancholia  et  mania,  hoc  modo,  su¬ 
perveniant. 

i  /  • 

CAP.  II. 

DE  MECONII  RETENTIONE,  LACTE- 

.A  '  i  ' 

QUE  PRAVO. 

Infantes  aliquando  breyi  post  partum, 
clamoribus,  crurum  contractione,  ructu,  sin¬ 
gultu,  vigiliis,  vel  somno  peturbato,  ictero, 
et  nervorum  distentionibus,  se  male  habere 
ostendunt:  plerumque  ex  retentione  meco¬ 
nii,  vel  lacte  tenui,  vel  acri,  aut  nutricis  ni¬ 
mia  lactatione  exhauste,  haec  excitantur 
mala. 

i 

Si  morbus,  ex  retentione  meconii  oriatur, 
olei  ricini,  vel  mannae  solutionis,  drachmam, 
quartis  horis,  donec  alvus  soluta  fuerit 

etiam 

etiam  in  alvum,  ex  parte  interiore,  avemr  de¬ 
cocti,  cum  oleo  aut  sapone  commisti,  uncias 
quatuor  tantum  dari  necesse  erit ;  quod  si 
ex  lacte  malo  vel  corrupto,  alvus  fusa,  cum 
dejectionibus,  acribus,  subviridibus,  aut  pal¬ 
lidis,  vomitu,  torminibus  ventris,  et  inflatione 
adsit,  denique  infans  flavescit  tabescitque : 
adversus  hoc  malum,  granum  unum  alte- 
rumve,  submuriatis  hydrargyri,  vel  oleum  ri¬ 
cini,  ut  supra  dictum,  bis  vel  ter  in  septimana 
dandum,  donec  alvus  naturalis  facta  fuerit ; 
etiam  si  tormina  urgeant,  cochleare  mistura*, 
ex  potionis  car bonatis  calcis  unciis  duabus, 
pulveris  ipecacuanhse  granis  tribus,  tincturas 
opii  guttis  sex,  ter  indiesdarc  proderit :  quin- 
etiam  adhibenda  carminativa,  et  cibi  gluti¬ 
nosi,  pra.’cipu£  ex  pane  sine  fermento,  aquft, 
cocto  confecti ;  et  omnia  acria  acidaque  evi¬ 
tanda.  His  omnibus  nihil  proficientibus,  lo¬ 
cum  nutricemque  mutare  conveniet. 

CAP.  IIL 

DE  DENTITIONE  DIFFICILI. 

Nunc  de  morbo  acuto  dicendum  est,  ex 
quo  enascuntur  mala  plurima,  et  tam  diversa 
inter  se,  ut  causa  non  manifesta  cujus  partis 
fuerint,  haud  facili  dici  possit  :  interdum 
enim  adest  febris  ardentissiina,  interdum  cho¬ 
rea  ;  aliquando  tormina  sasvissima,  cum  alvo 
nunc  stricta  nunc  fusa ;  modo  epilepsia,  et 
nervorum  distentiones ;  aliquando  varias  il¬ 
ludent  species,  quas  nominare  difficile  foret. 
Circa  mensem  sextum  ad  decimum  ex  partu, 
dentes  per  gingivas,  primo  incisores,  dein  ca¬ 
nini ,  et  postremo  molares  erumpere  incipiunt, 
quo  tempore  miseri  tenelli  affectibus  variis 
et  plurimis,  cruciantur ;  etenim  dentitioni  su¬ 
perveniunt,  salivas  fluxus,  gingivarum  pruri¬ 
tus,  et  inflammatio  insignis,  aliquando  ad  ge¬ 
nas  extendens,  vesiculae,  vomitus,  super  cu¬ 
tem  eruptio,  alvi  profluvium,  cum  aliis  gra¬ 
vioribus 

vioribus  supra  dictis,  qua  in  mortem  non  raro 
desinunt.  Si  alvus  fusa  sit,  et  salivet  modici 
infans,  fausta  portendunt ;  at  si  alvus  stricta, 
majus  erit  periculum ;  et  igitur  ad  medica¬ 
menta  qua'  leniter  alvum  solvunt,  confugien¬ 
dum  est ;  ut  ad  oleum  ricini,  cujus  drachma, 
vel  manna,  aut  phosphatis  sodee  solutionem, 
ciyus  drachma  chia,  pro  re  nata  sumenda 
sunt.  Quod  si  tormina,  et  dejectiones  sub¬ 
virides  urgeant,  mistura  drachmam  ex  mag- 
nesia,  et  rhei  radicis  pulveris,  singulorum 
granis  triginta,  pulveris  ipeeacuanha  granis 
quatuor,  aqua  mentha  pi perita  uncia  et  se* 
misse,  syrupi  semuniciA,  commistis,  quarti  vel 

sexta  quaque  hora  assumere  conveniet.  Pra- 

* 

ter  hac,  si  nervorum  distentiones  molestiam 
facessunt,  opii  tinctura,  gummi-resinae  ferula 
assa  foetida,  annnonia,  cum  aliis  hujusmodi, 
ut  res  postulet,  addantur.  Si  chorea  autem, 
vel  quivis  alius  affectus  gravis  accedat,  quam 
primum  gingivas,  scalpello  incidere  oporte¬ 
bit;  si  incisio  parum  prosit,  morbus  ratione 
quam  infra  describemus  curandus  erit. 

CAP.  IV. 

DE  CYNANCHE  TRACHEALI. 

Inter  omnes  affectus  qui  infantum  vitae 
insidiantur,  nullus,  ex  quo  tot  signa,  tam 
cito  periculosa  quot  Cynanche  Tracheali  fere 
solent,  scilicet  qua  nisi  summa  ope  medica 
incolumes  praestantur,  intra  horas  quadragin¬ 
ta  octo,  plurimi  infantes,  prius  sanissimi,  pe¬ 
reant.  Haud  multis  ante  nostram  memo¬ 
riam  annis,  hoc  dirum  atque  triste  malum 
medicorum  attentionem  sibi  vindicare  coepit : 
et  dubitare  non  possumus  quin  priusquam 
Homeus  naturam  ejus  detexit,  tenellos  pluri¬ 
mos  abstulisset. 

Infafitibus,,  qui  nondum  quatuordecim  im¬ 
pleverunt  annos  cynanche  trachealis,  inter 
ver,  vel  autumnum  praesertim,  accedit.  In¬ 
terdum  ante  morbi  accessum,  duos  tresve  dies 


aegrum 

tegrum  tussis  sicca,  et  febris  lenis  adgredi- 
tur;  sequitur,  saepissimfc  noctu,  quibus  tenel¬ 
lus  ex  somno  repenti  expergiscitur,  strangu¬ 
landi  sensus  ;  et  aeger  spirare,  sine  sono,  et 
anhelatione  non  potest;  nunc  caput,  vel  do¬ 
let,  vel  gravatur,  corpusque  omne,  at  praeci¬ 
pui  facies,  rubet  caletque ;  spiritus  difficili 

% 

trahitur,  cum  sibilo  seu  raucitate  :  praeter  haec, 
tussis  stridula,  quasi  per  tubum  aeneum  fieret, 
crebra  valdi  urget  ;  pulsu  arteriarum  eva¬ 
dente  frequen te,  magno  plenoque;  lingua  et 
fauces  albidA  materie  mucosa  obteguntur : 
tum,  inter  tussiendum,  materies  tenacissima, 
aliquando  figuram  ramorum  asperas  arteriae 
referens,  expuitur :  Morbo  etiamnum  incres¬ 
cente,  respiratio  tremula  est,  pulsus  inordi¬ 
natus,  intermittens,  dein  deficiens,  et  quo 
gravior  morbus  urget,  eo  fit  debilior  et  cele¬ 
rior  :  mox  vultus  contristatur,  et  faciei  cir¬ 
cum  labia  pars  pallet,  dum  colore  purpureo 
tinguntur  genae  :  postremd  nasus  acutus  fit ; 
anima  adhuc  difficilius  ducitur,  quas  testantur 
omnia  ad  vitae  jam  extrema  ventum  esse. 


Pueri 

Pueri  qui  hocce  morbo  semel  laboraverunt/ 
poste&  eidem  vald&  obnoxii  sunt ;  itemque 
vel  ex  corporis  habitu,  aut  situ,  sive  humido, 
Vel  sicco,  vel  ex  causis  nondum  quidem  cog¬ 
nitis,  liberi  ex  quibusdam  familiis,  quam  aliis, 
huic  morbo  magis  opportuni  sunt.  Ab  om¬ 
nibus  morbis  aliis,  sibilo  et  voce  striduli 
raucaque,  prascipuk  inter  tussiendum  vagien- 
dumque,  facili  distinguitur. 

Natura  morbi  tot  signis  plank  indicati, 
quasnam  remedia  illi  maxime  conveniant  fa¬ 
cile  intelligetur.  Prassentissimum  auxilium 
est,  sanguinem  e  vena  mittere,  tum  vomi¬ 
tum  excitare,  et  alvum  solvere.  Balneum 
quoque  haud  raro  multum  profuit.  Igitur 
sanguine  misso,  pulverem,  vel  vinum  ipeca- 
cuanhas,  cum  antimonio,  sextante  horas  in¬ 
terposito,  dare  oportet,  donec  asger  vomere 
coeperit ;  dein  jalapam  vel  oleum  ricini,  cum 
submuriate  liydrargyri,  omni  hora,  donec  re¬ 
spondeat  alvus :  prasterea,  si  urget  etiam- 
num  spirandi  difficultas,  hirudines  sub  mento, 
et  circa  fauces  externas  admovendas,  earum- 

que 

que  morsus  calidi  aqiu\  fovendi,  itemque  em- 
plastrum  meloes  vesicatorii  inter  scapulas  im¬ 
ponendum.  Nonnulli  medici  laudant  in  hoc 
morbo  magnam  vim  submuriatis  hydrargyri ; 
alii  radicis  polygalse  scnegic  et  corticis  daph¬ 
nes  mezerei  decoctum  ;  alii  moschum,  alii 
gummi-resinam  ferulee  assae  foetidae,  alii  xthe- 
ris  sulphurici  vapores  ;  sed  haec  puto  conve¬ 
nire  solummodd  in  morbo  hujusmodi  longo, 

0 

cujus  historiam  accuratam  nunquAm  legi,  nec 
vidi :  contiA,  inter  eos  qui  morbo  implicati 
fuerunt,  puerum  vidi  formosum,  tres  annos 
natum,  qui  noctu  repenti  correptus,  sanguinis 
detractione,  vomitione,  alvi  purgatione,  et 
balneo,  tribus  horis  liberatus  fuit 


CAP. 

CAP.  V. 

Ide  hydrocephalo. 

Nonnulli  morborum,  aetate  nostra  mon¬ 
strant  sese,  veteribus,  neque  descripti,  nec 
intellecti :  inter  eos  est  Hydrocephalus  ; 
qui  modb  acutus  per  se  incipit,  modd  longus 
ab  aliis  morbis  originem  trahens  ;  frequentius 
aetate  puerili,  quam  adulta,  pueris  imbecillis, 
quam  robustis,  accidit ;  cujus  hae  notae  sunt ; 
— Capitis  dolores,  maximi  circa  frontem  vel 
tempora ;  nausea,  vomitus,  horrores  leves, 
sub  vespere  aucti,  oculi  lucis  impatientes, 
pupilla  contracta,  inter  dormiendum  dentium 
stridor,  vigiliae,  jactationes,  clamores  repen¬ 
tini,  alvus  adstricta,  calor  auctus,  pulsus  cre¬ 
brior,  dolor  capitis  gravior  cum  vomitu  alter¬ 
nans,  aliquando  cum  mentis  alienatione ;  ali¬ 
quanto  post,  dilatata  sensim  pupiM,  strabis¬ 
mus  et  stupor  superveniunt,  et  aeger  ex  uno 

duo 

duo  se  videre  putat ;  spiritus  difficillimi  red¬ 
ditur  ;  pulsus  abnormes  et  ]>ostei\  innumera¬ 
biles  evadunt,  calore  non  aucto ;  manus  ad 
caput  crebro  elevantur,  oculorum  caligo, 
coma,  faciei  suffusio,  subsultus  tendinum,  et 
saepi  ante  mortem  nervorum  distentiones  ve¬ 
hementes. 

Quodcunque,  solito  plus  sanguinis  ad  ca¬ 
put  mittit,  malum  hocce  in  pueris  excitare 
potest ;  quamobrem,  in  primis  morbi  gradi¬ 
bus,  verisimile  mihi  esse  videtur  cerebri  in¬ 
flammationem. 

Signa  ex  vermibus  in  intestinis  sunt  aded 
similia  iis,  quae  in  hydrocephalo  fiunt,  ut  fa¬ 
cile  dignosci  non  possint :  Quoniam  vero  ab 
aliis  irritationibus  in  intestinis,  ita  fortass&  a 
vermibus  in  iis  nidulantibus,  hic  morbus  ori¬ 
ri  potest.  Ergo  protinus  sub  initium,  jalap4 
et  submuriate  hydrargyri  purganda  est  alvus ; 
et  si  morbus  acutus  sit,  et  nulli  vermes  ex¬ 
pulsi  fuerint,  quam  primum  hirudines,  vel 
cucurbitulae  cum  ferro  capiti  admovendae, 

aut 

aut  e  brachio  sanguis  mittendus ;  neque  mi¬ 
nus  in  diaeta  parca,  et  alvi  purgatione  fre- 
quente,  auxilii  est ;  itemque  oportet  in  cubi¬ 
culo  frigido  aegrum  servari,  refrigerantibus 
capiti  admotis. 

Hactenus  de  acuto  vel  primo  tempore  mor¬ 
bi  dictum  fuit ;  humore  vero  in  cerebro  jam 
effuso,  alia  medicamenta  adversus  dirum  mor¬ 
bum  adhibenda  ;  idedque  applicanda  emplas^ 
tra  meloes  vesicatorii,  nuchae,  et  pone  aures, 
lbique  diutius  solito  veteranda  sunt ;  alvus 
saepe  et  leniter  movenda,  et  omni  nocte,  vel 
etiam  bis  indie,  unguenti  hydrargyri  drach¬ 
mae  duae  benk  infricandae,  donec  saliva 
fluere  incipiat :  si  ne  haec  quidem  profuerint, 
eliciendae  scintillae  electricae  ex  capite,  et 
emplastra  acria  capiti  applicanda,  itemque 
scilla  maritima,  tinctura  digitalis  purpureae, 
et  vinum  ad  vires  aegri  refoci liandas,  danda, 
sic  ut  auxilium  petatur,  ab  omnibus  quae  vasa 
lymphatica  excitent,  ut  per  ea  humor  effusus 
resorbeatur. 

CAP.  VI. 

DE  CHOREA. 

Malum  hoece,  lic&t  grave  et  molestum, 
raro  lethale  est.  Pueri  et  puelke  ab  anno  de¬ 
cimo  ad  decimum  quartum  vel  quintum,  huic 
morbo  maximi  proclives  sunt.  Infantes  ali¬ 
quando  ex  dentitione  vel  humoribus  alvi  vi¬ 
tiatis,  aut  aliis  irritationibus,  eo  vexantur. 
Prius  verd  quam  chorea  sese  ostendit,  adsunt 
debilitas,  vertigo,  praecordiorum  anxietas,  et 
nervorum  distentiones  leves;  vultus  palles¬ 
cit,  aut  flavescit ;  interdum  abdomen  tumes¬ 
cit.  Nunc  morbus  gravior  fit;  pedis  cruris¬ 
que  musculi,  motibus  convulsivis  occupan¬ 
tur;  tunc  brachii  et  manus,  deinde  faciei, 
colli,  et  aliarum  partium  vehementibus  inor¬ 
dinatisque  afficiuntur ;  interdum  os  torque¬ 
tur,  et  lingua  subitd  ore  extruditur ;  modd 
artus,  vel  singuli,  vel  omnes  simul,  repenti 

C  subsiliunt, 

subsiliunt,  tremuntque ;  nunc  huc,  nunc  il¬ 
luc  musculis  jactati ;  balbutiunt  demum  ae- 
gri,  vel  ferfe  obmutescunt,  et  haud  rard  pror¬ 
sus  fatui  fiunt,  et  inter  ambulandum,  pedes 
potius  trahunt  quam  tollunt.  Cibi  fastidium 
plerumque  accidit  sub  morbi  initium,  quam¬ 
vis  aliquando  naturale,  vel  auctum  est  cibi 
desiderium:  somnus  et  pulsus  naturales  sunt; 
graviore  facto  morbo,  perturbati  et  pulsus  de¬ 
biles. 

Igitur  cum  morbus  ex  debilitate,  aut  irri¬ 
tamine,  aut  utroque,  ut  magis  verisimile  est, 
conjuncto,  oriatur ;  protinus  si  vermes,  aut 
faeces,  obduratae  acresque,  intestinis  inesse 
videntur ;  si  venter  quoque  tumescit,  grana 
duo  ad  quinque  submuriatis  hydrargyri,  cum 

i 

pulveris  convolvuli  jalapae  granis  aliquot  com¬ 
mista,  quotidie,  secundum  vires  corporis,  et 
colorem  vel  naturam  stercoris,  dare  expediet, 
item  que  vinum  rubrum  Lusitanicum,  aqua  di- 

IS 

lutum,  vel  merum,  ad  vires  aegri  sustinendas. 
Si  morbus  vero  ex  debilitate  aut  inanitione 
enascatur,  catharticum  lene  cum  submuriate 

hydrargyri, 

hydrargyri,  semel  vel  bis,  postei  roborantia, 
uti,  praeparata  ex  ferro,  zinco,  cupro,  cum 
myrrM,  cinchona,  et  amaris,  idonea  sunt ;  et 
quando  convalescit  a^ger,  gestatio,  et  in  fri¬ 
gidam  descendere,  proderunt. 


CAP.  VII. 

DE  PERTUSSI. 

# 

Medici  uno  consensu  hunc  morbum  a 

4 

contagio  oriri  existimant ;  tamen  Graeci,  Ro¬ 
mani,  et  Arabici  auctores  vel  omnind  eum 
ignorasse  videntur,  vel  quasi  tussis  gravioris 
speciem  habuisse  ;  neque  bonam  historiam 
ejus  ante  Sydenhami  tempora  habemus. 

Morbus  a  tussi  levi,  languore,  capitis  gravi- 
dine,  lumborum  dolore,  rigoribus  et  horroribus 
fer&  sub  verspere  auctis,  invadit :  paucis  die¬ 
bus  gravior  fit,  et  aeger  tussiendi  accessioni¬ 
bus  repentinis  vehementibus,  longisque,  cum 


sono 

sono  inusitato  inter  inspirationem  corripitur, 

>  - 

quae  perstant  donec  aeger  evomat  aut  spiri¬ 
tum  vix  trahere  possit.  Interdum  sanguis  e 
naribus,  interdum  ex  ore  vel  auribus,  erum¬ 
pit;  nonnunquam  vultus  nigrescit,  et  aeger 
ad  terram  quasi  attonitus  cadit.  Pueris  et 
adultis  rarb  periculosus  est,  infantibus  vero, 
praecipui  inter  dentiendum,  periculosissimus: 
Morbus  autem  longior  est  in  autumno,  quam 
vere,  maxim&que  si  accesserit,  hieme  appro¬ 
pinquante  ;  tunc  ferfe  per  hiemem  totam  du¬ 
rat  ;  morbo  perstante,  pituita  abundat,  qua? 
sub  initio  parca  est. 

Medicorum  sententias  quod  ad  medendi 
rationem,  multae  et  diversae  fuerunt :  non¬ 
nulli  ad  remedia  roborantia,  alii  ad  oleosa, 
alii  ad  evacuantia  :  cum  illis,  Etmullerus, 
Heister,  Willesius,  Cheyne;  cum  his,  Sy- 
den hamus  consentit ;  cui  haec  verba  sunt, 
a  Phlebotomia  et  repetita  catharsi,  eaque  so- 
“  la,  expugnatur  haec  tussis.”  Eadem  autem 
ratio,  meo  judicio,  omnibus  nequaquam  con¬ 
venit;  modo  enim  medicamentis  secundum 


i 

vires  corporis  moderatis,  opus  est,  modb  se¬ 
cundum  signa  et  morbi  vehementiam. 

Emeticum,  sub  initium  morbi,  ex  vino 
ipecacuanhae  plerumque  proderit ;  itidem  si 
pituita  molesta  sit,  semel  vel  bis  in  septimana 
id  repetitum  ;  etiam  tertii  quaque  aurora  se¬ 
munciam  solutionis  phosphatis  sodce  saturatae, 
itemque  pilulam  ex  submuriatis  hydrargyri 
grani  dimidio,  et  quadrante  opii,  omni  nocte 
sumpta,  non  sine  fructu  vidi  :  si  tussis  vald& 
urgeat,  mistura  ex  mucilagine  gummi  mi- 
mosae  Niloticae  tenui,  cum  tinctura  opii  cam- 
phoratA  et  syrupo  pro  re  nata  composita,  ef- 
ticacissima  erit. 

Viribus  morbi  debellatis,  diaeta  lauta,  et 
nutriens,  cum  roborantibus,  utenda  est.  Quod 
si  difficultas  spirandi  adsit,  emplastrum  me* 
loes  vesicatorii,  vel  picis  Burgundicae,  inter 
scapulas  admotum,  etiam  loci  mutatio,  et  lac 
assininum,  juvabunt. 


CAP. 

CAR  VIII. 

DE  STRUMIS, 

Labii  superioris  tumidi  fissura,  glandula¬ 
rum  tumores,  duri,  inaequales,  raro  dolentes, 
strumae  signa  prima  sunt :  juniores  vero  pul¬ 
chri  et  formosi,  cute  pellucida,  tenuique,  a- 
gressui  hujus  morbi  maximi  opportuni  vi¬ 
dentur  :  menses  vel  annos  hi  sine  inflamma¬ 
tione  aut  incommodo  manent,  et  paulatim 
ante  annum  decimum  quartum  sponte  dece¬ 
dunt.  Oriuntur,  praecipui  in  collo,  alis  et  in¬ 
guinibus,  sed  lateribus,  etiam  mammis,  ocu¬ 
lorum  orbitis,  et  locis  ubicunque  glandulae 
conglobatae  reperiuntur  :  interdum  febres  le¬ 
nes  movent,  et  materiam  sero-purulentam 
continent ;  sine  multo  dolore,  aut  inflamma¬ 
tione,  iterum  iterumque  suppurant,  erum¬ 
punt  ;  denique  a  superficie  corporis,  sua  spon¬ 
te  tantum  evanescentes ;  sed  nunc  alia,  et 


pejora 

pejora  fiunt,  nam  pulmones,  mesenterium,  ar¬ 
tus,  dorsum,  et  alias  partes  interiores,  morbo 
magis  afficiuntur :  hinc  hoc  ferti  tempore 
scrofulosi  corripiuntur  phthisi,  mesenterici! 
tabe,  artuum  et  lumborum  abscessibus,  variis¬ 
que  malis,  vitam  miserabilem  trahentes. 

.  i  t  * 

Mala  tam  gravia,  tam  diversa,  medicis, 
omni  a?tate,  fuerunt  opprobrium,  et  monitum, 
utpote  quir,  quanta  mala  eadem  ex  causa 
oriantur,  indicant;  quorum  sanandi  ratio¬ 
nem,  nemo  medicus  hactenas  exploravit. 
Pro  hujus  morbi  curatione,  variae  rationes,  et 
plurima  medicamenta,  a  viris  clarissimis,  pro¬ 
posita  sunt ;  quorum  omnia,  fatentibus  me¬ 
dicis,  qui  ea  maximfc  experti  sunt,  parum  vel 
nihil  valent.  Gravius  autem  de  hac  re  no¬ 
tandum  est ;  etenim  multa  facillima  dictu, 
factu  difficillima  sunt :  idcirco  imprimis,  me¬ 
dicamenta  quasdam  referam,  et  rationes,  qui¬ 
bus  hunc  morbum  maximfe  sanari  fertur, 
mentionem  faciam ;  nemp£,  Regis  tactum, 
vel  hominis  in  patibulo  suspensi  tactum  ;  fo¬ 
liorum  tussilaginis  farfara?  decoctum,  cincho- 

nam  cum  soda,  aquam  marinam,  aera  mari¬ 
timas  orse,  barytse  et  calcis  muriatem,  ex  an- 
timonio,  ferro  et  hydrargyro  praeparata,  et 
aquas  varias  medicinales. 

Mei  quidem  sententia,  actio  abnormis  in 
genere  lymphatico,  et  glanduloso,  morbi 
causa  est ;  ad  quam  magna  proclivitas  a 
parentibus  scrofulosis  ssep£  derivatur ;  quam¬ 
vis,  sine  labe  haereditaria,  a  variis  causis  ac¬ 
cidere  possit.  Talis  quoque  proclivitas  in  cor¬ 
pore  diu  saep&  latet,  antequam  tumoribus,  ul¬ 
ceribus,  et  aliis  signis  manifestis  sese  prodat. 
Quin  et  post  alios  morbos,  veluti  febres  vel 
graves  animi  affectus,  vel  mutationes  vitae 
generis,  aut  coeli,  aut  etiam  aquae,  actio  ista 
scrofulosa,  interdum  incipit,  interdum  ces¬ 
sat. 

*.•  >  t  i 

Ergo  sub  mali  initium  aegri,  vitae  genus, 
et  victum,  et  potum,  et  locum,  et  coelum  plu¬ 
rimum  mutare  debent,  et  simul,  si  opus  sit, 
ab  his  medicamentis  auxilium  petere,  quae  in 
corpore  actionem  insolitam  movent;  neque 

facili 

facili  enim  hic  morbus  cfim  inveteraverit,  sa¬ 
natur;  idedque  primum  ut  morbi  signum  le¬ 
vissimum  se  ostendat,  aegros,  si  in  urbe  de¬ 
gant,  rusticari ;  ruri  si  fuerint,  urbem  petere; 
si  loco  mediterraneo,  maritimum  ;  etiam  navi¬ 
gare  ;  si  monte,  vallem  ;  si  coelo  densiore,  te¬ 
nue  ;  et  vice  versa,  oportet.  Ad  victum  quo¬ 
que,  et  potum,  prospiciendum  est ;  cibus  esse 
debet  ex  validiori  materia,  interpositis  tem¬ 
poribus  exiguis,  inter  edendum,  et  parcti 
sumi  ;  pro  potu,  aqua  purissima,  si  febris  non 
est,  vino  commista ;  si  adstricta  sit  alvus, 
phosphatis  vel  sulphatis  societ  solutione  pro  re 
nata  solvenda  est. 

Quod  si  malum  ingravescit,  et  tumores  in 

•  • 

magnitudinem  molestam  augescant,  emplas¬ 
trum  ex  aceto  sci  Ilee,  et  gumini  ammoniaco, 
tumoribus  imponendum  ;  aut  omni  nocte,  hy- 
drargyri  unguenti  grana  aliquot  infricanda. 
Tumores  nunquam  incidendi  sunt,  priusquam 
prorsus  fuerint  suppurati ;  si  ruptionis  verd 
periculum  est,  apertura  per  cutem  valdfe  ob¬ 
liqua,  strumas  inferiore  parte  fiat,  ut  quae  in 

D  eo 

eo  continentur,  emittantur ;  tunc  apertura 
statim  claudenda,  et  emplastrum  adhaesivum 
imponendum,  ut  labia  vulneris  quam  citis¬ 
sime  conglutinentur  :  eodem  tempore,  murias 
barytce  vel  calcis,  aut  decoctum  cinchonae 
cum  soda,  praesertim  si  in  ventriculo,  aut  in¬ 
testinis,  acidum  suspicemur;  et  opium,  hy¬ 
oscyami  nigri  succum  spissatum,  nocte,  ad 
somnum  conciliandum,  dare  conveniet :  et 
interdum  fortassb  alia  medicamenta,  ut  conii 
maculati  succum  spissatum,  tincturam  digita¬ 
lis,  hydrargyrum,  tussilaginis  farfarae  decoc¬ 
tum  ;  quibus  ut  supra  dictum  permutationem 
maximam,  subeant  aegri ;  sunt  enim  non  ex 
scriptis,  verum  ex  natura  ipsa,  et  morborum 
indolis  observatione,  maximi  discenda ;  et 
medendi  ratio  varia  esse  debet,  secundum  cor¬ 
poris  vires,  et  constitutionem,  et  consuetudi¬ 
nem,  quae,  in  junioribus  praesertim,  multum 
variant» 

CAP.  IX. 

DE  RACHITIDE. 

Arius  morbus  Rachitis  est,  quam  etsi  exe 
unte  seculo  decimo  sexto,  prsccipufc  in  septen¬ 
trionali  EuropA  primd  apparuisse,  dicatur ; 
utcunque  eo  tempore  pervulgatam,  omnin6 
tamen  antiquis  incognitam  non  existimo. 
Dicit  enim  Hippocrates  :  “  In  pueris  ante 
“  augmentum  corporis,  spina  in  gibbum  at- 
“  tollitur.”  Et  alibi  notavit,  “  Crura  ema- 
“  ciari,  pectus  in  acutum  tendere,  difficulter 
“  spiritum  et  cum  sono  trahere,  et  tubercula 
“  cruda  et  dura  circa  pulmones  aboriri 
Morbi  omnigeni,  cibi  pravi,  labes  haeredi ta- 
riae,  vel  tarda  alvus,  vel  nimis  soluta,  demum 
quaecunque  corpus  inlirmant,  ad  hunc  mor¬ 
bum 


*  Hippocrates,  Sed.  iii.  de  Articul.  et  de 
Morb. 

bum  fere  ducunt.  Ab  mense  nono  ad  annum 
secundum  post  partum,  infantes  hoc  morbo 
implicari  solent;  facies  plenior,  flaccida,  ali¬ 
quando  floridior,  et  caput  justo  majus  fiunt ; 
omnes  carnosas  partes  inferiores,  emarcescunt ; 
musculorum  laxitas,  mollities,  torpor,  igna¬ 
via,  debilitas  adsunt;  abdomen  inflatum  et 
tumidum  est ;  frons  antrorsum  tumet ;  arti¬ 
culi  et  ossium  fines  tumescunt,  ossa  ipsa  cur¬ 
tantur  et  incurvantur  ;  thorax  augustior  a  la¬ 
teribus,  et  prominentius  pectus  fit ;  dentes 
pigre  et  moleste  veniunt,  nigrescunt,  putres¬ 
cunt,  exciduntque  ;  interdum  tussis,  et  febris 
lenis  accedunt,  denique  summa  corporis  ma¬ 
cies,  et  mira  saepe  deformitas ;  animus  inte- 
rim  et  spiritus  vigent.  Chemici  et  medici 
hodierni  conati  sunt,  morbi  causam,  et  natu¬ 
ram  detegere  :  Nonnulli  causam  esse  putant, 
acidi  phosphorici  magnam  copiam,  qua  solutus 
phosphas  calcis ,  per  vesicam  urinariam,  et  cor¬ 
poris  alias  vias,  transit ;  idcirco  mollescere 
ossa ;  alii  in  ventriculo  lac,  vel  cibum,  ac¬ 
tione  pravata,  mutationem  insolitam  subire 
credunt,  qua  acidum  omlkum  producitur,  de¬ 
ficiente 


DE  MORBIS  IMPUBERUM. 


29 


ficiente phosphorico ,  ut  Bonhomeo  visum  est: 
Cullenus  et  alii  contendunt,  malum  potius 
oriri  a  defectu  materia1  ossea,  vel  calcaria, 
in  sanguine  ipso :  alii  a  vasorum  lymphati¬ 
corum  absorbentium  actione  auctA,  quA  ma¬ 
teries  calcaria  abducitur,  inde  ossium  molli¬ 
ties,  ut  Huxterio  placuit. 

Quanquam  autem  sententias  diversae  sunt, 
de  naturA  morbi  explicanda,  neque  nimis  ad¬ 
dictus  ulli,  nec  ab  omnibus  abhorrens,  litem 
dijudicandam  aliis  relinquo ;  attamen  mihi 
verisimile  videtur,  morbum  ab  causis  diversis 
inter  se  commistisque,  saepissime  nasci ;  quin- 
etiam  unicum  penk  medendi  consilium  esse, 
quod  quidem  usus  tantum  comprobavit. 

/‘ 

Prodest  fer£  pulveris  rhei  grana  sex  ad 
duodecim,  cum  grano  uno,  alterove,  submu- 
riatis  hydrargyri  conjunctis,  quamprimum 
dare  ;  et  si  res  urgeat,  altero  quoque  mane, 
aut  tertio,  id  repetere,  et  bis  terve  indies  semi- 
drachmam  vini,  in  quo  ferrum,  ad  saturan¬ 
dum,  digestum  fuit,  ex  aquae  cyatho.  Cin- 

chona, 

chona,  praeparata  ex  cupro  et  zinco,  et  omnia 
hujusmodi,  ut  res  postulet,  danda  sunt.  Opus 
quoque  erit  multum  gestari,  et  coelum  vel  lo¬ 
cum  saltem  mutare,  etiam  in  mare  lavari ; 
sed  si  locus  non  conveniat,  et  “  res  anguste 
“  domi  premant,”  communi,  aquae  dulcis  sa¬ 
tis  erit,  vel  frigidario  uti,  vel  huic  admiscere 
pauxillum  muriatis  sodce ,  et  sulphatis  magne - 
sicBy  vel  salis  marini  impurioris :  fricationes 
quoque  haud  parum  prosunt. 

Cibus  esse  debet  satis  nutriens,  vel  forsi¬ 
tan  validior  quam  infantibus  dari  solet ;  sed 
levis  et  concoctu  facilis ;  partim  ex  carnibus 
assis,  vel  elixis,  et  jusculis,  partim  ex  lacte, 
et  pane,  et  variis  frugibus  bene  coctis.  Pau¬ 
xillum  vini,  vel  meri,  vel  aqua  mixti,  infan¬ 
tibus  concedendum  est. 


CAP. 

CAP.  X. 

DE  INTERTRIGINE. 

Infantes  ab  urince  et  sudoris  acritudine, 
intertriginibus,  pra?cipu&  inguinum,  scroti, 
etiam  inter  plicas  colli,  ct  aliarum  partium, 
obnoxii  sunt ;  qua?  partes,  aqud  tepidi  et 
lacte,  sap&  in  die  lavari  debent,  et  deinde 
amyli  pulvere,  vel  creta?  praeparata?,  commisto 
earbonate  zinci  impuri  pneparato,  vel  oxido 
zinci  praeparato,  inspergi.  Si  vero  exulcera¬ 
tiones  adsunt,  unguento  vel  acetitis  plumbi 
cum  camphora,  vel  oxidi  zinci  impuri,  illinan¬ 
tur. 


FINIS. 

